Около 50 доставки на ден с продукти от първа необходимост за възрастни, самотни, трудноподвижни хора изпълняват от дирекция „Аварийна помощ и превенция“, съобщиха от пресцентъра на Столична община.

Дирекцията е сформирала 12 екипа за изпълнение на поръчките, а придвижването се осъществява с автомобили, предоставени от дирекция „Транспорт“ на СО. Това каза директорът на АПП Красимир Димитров.

От понеделник към тях ще се включат доброволци от Българския червен кръст и от доброволното формирование на Столичната община.

Всички граждани, които попадат в тази група, че могат да правят заявки за стоки от първа необходимост и лекарства на телефон 02/8188522, 02/8188523 и 0879811403. Заявки от един адрес се приемат на 3-4 дни и гражданите трябва да преценят какво им е необходимо както за деня, така и за следващите няколко дни.